F E L H Í V Á S!

A Tusnád Község Polgármesteri Hivatal Szociális osztálya a lakosság tudomására hozza, hogy 2020. október 19-től megkezdődik a fűtéstámogatásra a dossziék leadása. A típusnyomtatványokhoz a Polgármesteri Hivatal Szociális irodáján lehet hozzájutni, illetve letölthető a Polgármesteri Hivatal honlapjáról: www.primariatusnad.ro.  A fűtéstámogatás megszerzéséhez a szükséges iratokat november 5 - ig kérjük eljuttatni.
Szükséges iratok:
• személyi igazolvány másolatok, 14 éven aluli gyerekeknek keresztlevél másolat;
• jövedelem-igazolások: nyugdíjszelvény, fizetésigazolás (nettó jövedelemmel), munkanélküli segélyt igazoló szelvény (sommerszelvény), magánvállalkozóknak és munkanélkülieknek a Pénzügy által kibocsátott jövedelem igazolás; A GYEREKSEGÉLYT ÉS A CSALÁDI PÓTLÉKOT NEM KELL BELESZÁMÍTANI!!!
• bérházban lakók számára hivatalos bérleti szerződés, hogy szerepelnek az adott címen.
A 70/2011- es Sürgősségi Kormányrendelet értelmében a következő személyek nem jogosultak fűtéspótlékra:
1) az egy személyre eső jövedelem nagyobb, mint 750 lej 
2) több lakással rendelkezik
3) az alábbiakban felsorolt járművek vagy gépek valamelyikével rendelkezik:
- 10 évesnél fiatalabb személygépkocsi
- 2 vagy több 10 évnél idősebb személygépkocsi
- haszonjármű, kamion, kisbusz
- traktor, mezőgazdasági gépek
- kalapácsmalom, körfűrész (cirkula), láncfűrész, fafeldolgozó gépek
4) 3 000 lejnél nagyobb banki betét
5) 2 000 m2 –nél (20 ár) nagyobb belterület
*** Mezőgazdasági terület/állatok után az éves jövedelmi értéket a szociális irodán számolják ki, amely nem haladhatja meg egyedülálló személy esetén az 1000 eurót és család esetén a 2500 eurót. Az Uniós támogatást is be kell írni. (összérték/12)
A hamis nyilatkozat, amelyben több családtag, vagy kisebb jövedelem szerepel, mint a valóságban, bűncselekménynek minősül és a Büntetőtörvénykönyv rendelkezései alapján büntetést von maga után.

2020 november 1 és 2021 március 31. között ha változás történik a család összetételében vagy jövedelmében, kötelesek jelenteni 5 (öt) napon belül a Polgármesteri Hivatal szociális osztályán!

